দিল্লির আবাসনে ভয়াবহ অগ্নিকান্ড! মৃত বেশ কয়েকজন

দিল্লি: ফের ভয়াবহ অগ্নিকান্ডের ঘটনা রাজধানীতে। আজ মঙ্গলবার সকালে দিল্লির দ্বারকার (Delhi Dwarka) একটি আবাসনের ছয় তলায় (6th Floor) ভয়াবহ আগুন লাগে। যার জেরে চাঞ্চল্য ছড়ায় গোটা এলাকায়। খবর পেয়ে তড়িঘড়ি ঘটনাস্থলে পৌঁছয় দমকলের (Fire Brigade) ৮টি ইঞ্জিন।

দমকল সূত্রে খবর, দুর্ঘটনায় (Accident) এখনও পর্যন্ত বেশ কয়েকজন প্রাণ হারিয়েছেন। ওই আবাসনের (Building) ভিতরে আরও বেশ কয়েকজন আটকে থাকতে পারেন বলে অনুমান দমকলের (Fire Brigade)। যুদ্ধকালীন তৎপরতায় আগুন নেভানোর কাজে হাত লাগিয়েছে দমকল। পাশাপাশি, দমকল কর্মীদের তৎপরতায় উদ্ধারকার্য জারি রয়েছে। মৃতের সংখ্যা আরও বাড়তে বলে আশঙ্কা করছে দমকল। যদিও এই ভয়াবহ অগ্নিকান্ডের (Massive Fire) ঘটনা কীভাবে ঘটল তা সম্পর্কে এখনও স্পষ্ট কিছু জানা যায়নি।

আরও পড়ুন: মোদির সঙ্গে সাক্ষাৎ হবে অভিষেকের

প্রসঙ্গত, গত রবিবার রাতে দিল্লির দিলশাদ গার্ডেন এলাকার একটি আবাসনে হঠাৎই আগুন লাগে। পাঁচটি দমকল ইঞ্জিনের তিনঘণ্টার প্রচেষ্টায় আগুন নিয়ন্ত্রণে আসে। আবাসনের নিচে গাড়ির একটি চার্জিং স্টেশন থেকে শর্ট সার্কিট হয়ে প্রথম আগুন লেগেছিল বলেই প্রাথমিক অনুমান। যদিও আচমকা অগ্নিকান্ডের ঘটনায় মৃত্যু হয় দু’জনের। আহত হয় আরও বেশ কয়েকজন।

দেখুন অন্য খবর

The post দিল্লির আবাসনে ভয়াবহ অগ্নিকান্ড! মৃত বেশ কয়েকজন first appeared on KolkataTV.

The post দিল্লির আবাসনে ভয়াবহ অগ্নিকান্ড! মৃত বেশ কয়েকজন appeared first on KolkataTV.