জম্মুতে পাক হামলা, বন্ধ হয়ে গেল আইপিএলের ম্যাচ

ওয়েব ডেস্ক: জম্মুতে হামলা চালাচ্ছে পাকিস্তান। তার জেরে বাতিল হয়ে গেল ধরমশালার আইপিএল ম্যাচ। বৃহস্পতিবার সন্ধেয় ধরমশালার স্টেডিয়ামে ছিল পাঞ্জাব কিংস বনাম দিল্লি ক্যাপিটালসের ম্যাচ। খেলা শুরুও হয়েছিল। পঞ্জাবের ব্যাটিয়ের সময় ১০ ওভার এক বল খেলা হওয়ার পর স্টেডিয়ামের আলো নিভিয়ে দেওয়া হয়। দর্শকদের বলা হয় মাঠ ছেড়ে বেরিয়ে যেতে।

প্রথমে ফ্লাডলাইটের একটা টাওয়ারের আলো নিভে যায়। দর্শকরা ভেবেছিলেন, যান্ত্রিক ত্রুটির কারণে এমনটা হল। কিন্তু এর পর আরও দুটো টাওয়ারের আলো নিভিয়ে দেওয়া হয়। সেই সঙ্গে দর্শকদের মাঠ ছেড়ে চলে যেতে বলা হয়। ম্যাচ বাতিল হওয়ার কথা বিবৃতি দিয়ে জানিয়ে দিয়েছে আইপিএল কর্তৃপক্ষ।

আরও পড়ুন: জম্মুতে হাই অ্যালার্ট, বিস্ফোরণের শব্দ, কী অবস্থা দেখুন

খেলোয়াড় এবং ম্যাচ আধিকারিকদের দ্রুত নিরাপদ জায়গায় নিয়ে যাওয়ার জন্য বিশেষ ট্রেনের ব্যবস্থা করেছে বিসিসিআই। সবথেকে নিকটবর্তী রেলস্টেশন, দুই দলের খেলোয়াড়, সাপোর্ট স্টাফ এবং ম্যাচ আধিকারিকরা সেখান থেকেই ট্রেন ধরবেন বলে খবর।

বিবৃতিতে বিসিসিআই সচিব দেবজিত সাইকিয়া বললেন, “পরিস্থিত এই মুহূর্তে স্থিতিশীল নয় তাই আমরা ম্যাচ বাতিল করেছি। শুধুমাত্র ধরমশালা নয়, পড়শি দেশের উত্তেজনা ক্রমশ বাড়ার জন্য। খেলোয়াড়, সাপোর্ট স্টাফ এবং দর্শকদের নিরাপত্তা আমাদের কাছে সবথেকে গুরুত্বপূর্ণ। যে সমস্ত দেশ আইপিএলের সঙ্গে জড়িত তাদের স্বার্থে আমরা সবকিছু করব।

দেখুন অন্য খবর: